כתובה זו היא עדות בפני אלוהים ובפני הנוכחים שעמנו כאן על כך שבשביעי בשבת, ביום העשרים לחודש סיוון בשנת חמשת אלפים ושבע מאות ושבעים ושמונה לבריאת העולם, נכנסו בברית הנישואים החתן \_\_\_\_\_\_\_, בן \_\_\_\_\_\_\_, והכלה \_\_\_\_\_\_\_, בת \_\_\_\_\_\_\_. ואמרו הם זה לזו: אקח לי אותך כדת משה וישראל.

אנו, הכלה והחתן, מבטיחים בזאת את ההבטחות הבאות:

נשתף זו את זה בצורכינו לעזרה ולתמיכה, ונגלה אכפתיות ואורך רוח בהענקתם ובקבלתם.

נכבד האחת את גבולות השני, גם מבלי להבין; לעולם לא נחדור גבולות אלה במכוון, ונגן על האמון והביטחון של האיחוד בינינו.

נפעל ביחד לפתרון בעיות במערכת היחסים בינינו, מתוך הבנה שבעיה של אחד מאיתנו היא הבעיה של שנינו.

נהיה פתוחים זו עם זה רגשית, רוחנית, מינית ואינטלקטואלית, כשם שאנו היום וכאשר נתפתח ונצמח; נשאף לאינטימיות זו ונוקיר אותה; נדע מהם הדברים החשובים לכל אחד מאיתנו, נעריך אותם ונתמוך בהם.

נזין תחושת כבוד וחיבה זו לזה אשר תלך ותתעצם עם השנים.

נגן על האינטימיות הבלעדית של כל אחד מאיתנו, ונכונן אותה בשמחה ובסיפוק מיני הדדי.

נבטח זו בזה ונעריך האחת את דעת השני; נתמוך זו בפעולותיו של זה – גם במקרים של טעויות; במקרים של אי-הבנה, נאפשר זו לזה להנות מהספק; נכבד את ההבדלים בינינו ונשאף להבנה.

נאהב ונוקיר האחת את השני, ונגן זו על זה הן ברגעי חיבה והן ברגעי כעס או ספק.

נקים עבר ילדינו בית שיהיה מעוגן במנהגיו ובתורתו של עם ישראל. נתחלק בינינו בהתחייבויות כלכליות ומעשיות בהתאם ליכולותינו ולצרכינו; נהיה שותפים בהורות, תוך מתן כבוד לחילוקי הדעות בינינו ושמירה על ערכים משותפים; נעניק לילדינו הכוונה וחמלה באמירות ובמעשים, במתן דוגמה ובלימוד; ניחלץ תמיד לעזרתם ונתמוך בהם.